Diari Oficial de la Generalitat Valenciana


Sumari del DOGV 9345, del 23-05-2022 (2022/4451)

RESOLUCIÓ de 18 de maig de 2022, del director general de LABORA Servei Valencià d'Ocupació i Formació, per la qual es dona publicitat al fons i al programa que finançarà les ajudes convocades a través de la Resolució de 8 de juny de 2021, de la Direcció General de LABORA Servei Valencià d'Ocupació i Formació, per la qual s'aprova la convocatòria per a la concessió de subvencions als projectes «T'avalem», en desenvolupament del programa mixt d'ocupació-formació «Garantia juvenil», mitjançant la realització de projectes de formació en alternança amb l'ocupació, amb càrrec a l'exercici pressupostari 2021, en aplicació de l'Ordre 24/2016, de 2 de novembre, de la Conselleria d'Economia Sostenible, Sectors Productius, Comerç i Treball, per la qual se n'aproven les bases reguladores.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9345

Data del DOGV
:   23-05-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/4451


Data del document
:   18-05-2022

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 18 de maig de 2022, del director general de LABORA Servei Valencià d'Ocupació i Formació, per la qual es dona publicitat al fons i al programa que finançarà les ajudes convocades a través de la Resolució de 8 de juny de 2021, de la Direcció General de LABORA Servei Valencià d'Ocupació i Formació, per la qual s'aprova la convocatòria per a la concessió de subvencions als projectes «T'avalem», en desenvolupament del programa mixt d'ocupació-formació «Garantia juvenil», mitjançant la realització de projectes de formació en alternança amb l'ocupació, amb càrrec a l'exercici pressupostari 2021, en aplicació de l'Ordre 24/2016, de 2 de novembre, de la Conselleria d'Economia Sostenible, Sectors Productius, Comerç i Treball, per la qual se n'aproven les bases reguladores. [2022/4451]  
En data 11 de juny de 2021 va ser publicada en el Diari Oficial de la Generalitat Valenciana la Resolució de 8 de juny de 2021, de la Direcció General de LABORA Servei Valencià d'Ocupació i Formació, per la qual s'aprova la convocatòria per a la concessió de subvencions als projectes «T'avalem», en desenvolupament del programa mixt d'ocupació-formació «Garantia juvenil», mitjançant la realització de projectes de formació en alternança amb l'ocupació, amb càrrec a l'exercici pressupostari 2021, en aplicació de l'Ordre 24/2016, de 2 de novembre, de la Conselleria d'Economia Sostenible, Sectors Productius, Comerç i Treball, per la qual se n'aproven les bases reguladores.  
  
En l'apartat segon de la referida resolució es va fer constar que aquestes ajudes es desenvolupen a través del Programa Operatiu del Fons Social Europeu (FSE) de la Comunitat Valenciana 2014-2020, com a part de la resposta de la Unió Europea a la pandèmia de la covid-19.  
No obstant això, en tractar-se d'una actuació exclusivament per a joves menors de 30 anys i beneficiaris del Sistema Nacional de Garantia Juvenil, el programa té millor enquadrament en el Programa Operatiu d'Ocupació Juvenil 2014-2020, finançat així mateix pel Fons Social Europeu, programa que la Unió Europea continua impulsant per a afavorir la reparació de la crisi en el context de la pandèmia de la covid-19 i les seues conseqüències socials, especialment pel que fa al jovent.  
  
Per tot l'exposat, resolc:  
  
Únic  
Que, de conformitat amb les normes sobre informació, comunicació i publicitat recollides en els reglaments UE 1303/2013 i 1304/3013, del Parlament Europeu i del Consell, de disposicions comunes als fons estructurals i del FSE, respectivament, que li resulten d'aplicació, es dona a conéixer que les referides ajudes concedides a través de la Resolució de 8 de juny de 2021, de la Direcció General de LABORA Servei Valencià d'Ocupació i Formació, són finançades pel Fons Social Europeu dins del marc del Programa Operatiu d'Ocupació Juvenil 2014-2020.  
  
Contra aquesta resolució, que esgota la via administrativa, podrà interposar-se recurs contenciós administratiu en el termini de dos mesos, a comptar des de l'endemà de la publicació, davant el corresponent jutjat contenciós administratiu competent, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa; o bé, potestativament, recurs de reposició davant aquest mateix òrgan en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això, sense perjudici que les persones interessades puguen presentar qualsevol altre recurs que hi estimen pertinent.  
  
València, 18 de maig de 2022.- El director general de LABORA Servei Valencià d'Ocupació i Formació: Enric Nomdedéu Biosca.